  Майя Бывальцева 2019-тӥ арын Татарстанысь удмуртъёслэн лулчеберетъя йӧскалык автономизы 194 ужрадъёс ортчытӥз, отчы 7 сюрс 640 адями пыриськиз. Сыӵе лыдпусъёсты огазеяськонлэн правлениезлэн паськытатэм кенешоназ шараязы, ивортэ бигер элькунысь Калыкъёслэн эшъяськон юртсылэн пресс-службаез. Бадӟым ужрадъёс пӧлын куинь ӵектосъёс вал: нылпи садэ ветлӥсь пиналъёслы «Мудорвай» вожвылъяськон, егитъёслы «БиГерд» форум но удмурт лулчеберетъя «Чакара» фольклор фестиваль. Кенешонын удмурт лулчебертъя «Гырон быдтон» праздниклы дасяськон сярысь но вераськизы, туэ со Агрыз ёросын ортчоз. Кылем арын ужрад Мамадыш ёросысь Пойкагуртын ортчиз. Тодэ вайытом, кылем арын нырысьсэ Татарстанысь удмуртъёс 10-15 аресъем удмурт но удмурт калыкен, лулчеберетэн тунсыкъяськись пиналъёслы «Буд удмурт» выль ӵектосэз улонэ пыӵатӥзы. Озьы ик миым Татарстанысь удмуртъёслэсь лулчеберетъя йӧскалык автономизэс элькунын граждан обществоез азинтонын ӟеч тыршемзы понна улосвыллэн азьмуртэзлэн премиеныз пусйизы. Нош шуркынмонэ Ижкарын шошма удмуртъёслэн кырӟанъёсынызы, эктонъёсынызы но шудонъёсынызы «Удмурт шыкысысь ваньбуръёс» бичетэн тодматон ортчиз.  Тегъёс: Мерлык Лулчеберет удмуртъёс Татарстан  